Tékkar börðust með Þjóðverjum og Austurríkismönnum í heimsstyrjöldinni fyrri , þrátt fyrir andstöðu almennings . Við stríðslok 1918 leystist austurríska keisaradæmið upp . Skyndilega stóðu Tékkar uppi án stjórnar í Vín . 16. október 1918 sameinuðust héruðin Bæheimur , Mæri og suðurhluti Slésíu er stofnað var nýtt ríki . Prag varð að höfuðborg nýja ríkisins . Tveimur vikum síðar , 30. október , sameinaðist Slóvakía nýja ríkinu , sem hlaut nafnið Tékkóslóvakía . Auk þess tilheyrði vestasti hluti Úkraínu nýja ríkinu . Í manntali 1921 kom í ljós að íbúar voru 14 milljónir , þar af rúmlega helmingur Tékkar , 23% Þjóðverjar , 14% Slóvakar , 5,5% Ungverjar , auk Rútena , Pólverja og Króata . Lýðveldið var því fjölþjóðaríki og erjur og sundurlyndi nánast daglegt brauð . 1938 ásældist Hitler stóra hluta landsins , aðallega Súdetahéruðin , enda bjuggu þar margir Þjóðverjar . Í München-sáttmálanum 29. september 1938 voru Súdetahéruðin innlimuð í Þýskaland . Ungverjaland og Pólland lögðu einnig undir sig hvort sinn skikann af landi Tékkóslóvakíu . Við þetta missti Tékkóslóvakía rúmlega 40% iðnaðar síns . Eftir stóð aðeins lítið og vanmáttugt ríki . Þjóðverjar hófu að reka Tékka burt úr innlimuðu héruðunum , en fangelsuðu og myrtu marga . 5. október flúði Edvard Beneš forseti til London . Í kjölfarið lýstu Slóvakar yfir sjálfstæði . 15. mars 1939 innlimaði Hitler afganginn af Bæheimi og Mæri og þar með leystist Tékkóslóvakía upp sem ríki . Það voru Sovétmenn sem frelsuðu landið að mestu leyti 1945 . 5. maí hófu íbúar Prag uppreisn gegn Þjóðverjum sem stóð í þrjá daga . 8. maí hrökkluðust Þjóðverjar burt og degi síðar hertók Rauði herinn borgina . Í kjölfarið var Tékkóslóvakía endurreist , fyrir utan Úkraínuhlutann . Þremur milljónum Þjóðverja , aðallega í Súdetahéruðunum , var gert að yfirgefa landið .
Hvenær klofnaði Ungverjaland frá Austurríki ?
 Við stríðslok 1918 leystist austurríska keisaradæmið upp